Okresná prokuratúra Partizánske 
Februárová 157, 958 01 Partizánske 	

Sp. zn. : Pv 493/12/3305	Partizánske, 23.11.2012
EEČ : 2-25-21-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Partizánske
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

vedené policajtom Obvodného oddelenia Policajného zboru XXXXX, Okresného riaditeľstva PZ v XXXXX pod ČVS: ORP-459/PE-PE-2012
za prečin krádeže podľa § 212 ods. 2 písm. f/  Trestného zákona na tom skutkovom základe, že dňa 30.09.2012 v čase o 17.20 hod. v XXXXX v hypermarkete TESCO v priestoroch predajne, odcudzila debrecínsku šunku o hmotnosti 0,552 kg, ktorú schovala pod deku v detskom kočiari,
následne prešla cez priestory pokladne bez zaplatenia a chcela odísť z predajne, avšak za priestorom pokladne bola prichytená pracovníkom SBS, čím spôsobila
poškodenej spoločnosti XXXXX, XXXXX, XXXXX, IČO. 31 321 828 škodu vo výške 3,81 €, a skutok spáchala, hoci bola dňa
07.09.2012 postihnutá za drobnú krádež XXXXX priestupok proti majetku podľa § 50 ods. 1 zákona č. 372/1990 Zb. o priestupkoch, a to policajtom Obvodného oddelenia PZ
XXXXX blokovou pokutou vo výške 10 €, číslo bloku na pokutu nezaplatenú na mieste XXXXX A 0132069,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
14 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajta Obvodného oddelenia Policajného zboru XXXXX, Okresného riaditeľstva PZ v XXXXX pod ČVS: ORP-459/PE-PE-2012, bolo dňa 03.10.2012, podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f/ Trestného zákona na tom skutkovom základe, že dňa 30.09.2012 v čase o 17.20 hod. v XXXXX v hypermarkete TESCO v priestoroch predajne, odcudzila debrecínsku šunku o hmotnosti 0,552 kg, ktorú schovala pod deku v detskom kočiari, následne prešla cez priestory pokladne bez zaplatenia a chcela odísť z predajne, avšak za priestorom pokladne bola prichytená pracovníkom SBS, čím spôsobila poškodenej spoločnosti XXXXX, XXXXX, XXXXX, IČO. 31 321 828 škodu vo výške 3,81 €, a skutok spáchala, hoci bola dňa 07.09.2012 postihnutá za drobnú krádež XXXXX priestupok proti majetku podľa § 50 ods. 1 zákona č. 372/1990 Zb. o priestupkoch, a to policajtom Obvodného oddelenia PZ XXXXX blokovou pokutou vo výške 10 €, číslo bloku na pokutu nezaplatenú na mieste XXXXX A 0132069.

Obvinená XXXXX je dôvodne podozrivá zo spáchania prečinu krádeže podľa § 212 ods. 2 písm. f/ Trestného zákona, za ktorý tento zákon v osobitnej časti ukladá trest odňatia slobody, ktorého horná hranica neprevyšuje päť rokov. 

Obvinená XXXXX sa priznala ku skutku, za ktorý je stíhaná. Zároveň pri svojom výsluchu v prípravnom konaní, po poučení, súhlasila s podmienečným zastavením trestného stíhania. Z výsluchu svedkyne - poškodenej XXXXX - splnomocnenkyne spol. Tesco Stores SR, a.s. vyplýva, že krádežou tovaru spôsobila XXXXX ich spoločnosti škodu vo výške 3,81 €, avšak tovar bol vrátený nepoškodený, a teda spoločnosť Tesco Stores SR, a.s. si neuplatňuje nárok na náhradu škody, nakoľko jej žiadna škoda nevznikla.

Spáchanie skutku obvinenou je okrem priznania obvinenej preukázané aj ďalšími dôkazmi obsiahnutými vo vyšetrovacom spise, ktoré boli vykonané zákonným spôsobom po začatí trestného stíhania, resp. vznesení obvinenia a to najmä výsluchom svedkyne-poškodenej XXXXX, svedka XXXXX  a listinnými dôkazmi. 

Obvinená XXXXX nebola doposiaľ súdne trestaná a prejednávaná bola iba za priestupok proti majetku podľa § 50 ods. 1 zákona č. 372/1990 Zb. o priestupkoch, ktorý tvorí súčasť skutkovej podstaty prečinu, za ktorý sa proti nej vedie trestné stíhanie. 

Obvinená sa k trestnému činu priznala, nie sú dôvodné pochybnosti o tom, že jej priznanie bolo vykonané slobodne, vážne a zrozumiteľne, s postupom podľa § 216 ods. 1 Trestného poriadku súhlasila, a vzhľadom na vyššie uvedené skutočnosti, osobu obvinenej, s prihliadnutím na jej doterajší život, vzhľadom na to, že nebola doteraz súdne trestaná a s prihliadnutím na okolnosti prípadu som dospel k záveru, že u obvinenej XXXXX sú splnené podmienky na rozhodnutie o podmienečnom zastavení trestného stíhania a toto rozhodnutie možno považovať za dostačujúce. 

Podľa § 216 ods. 2 Trestného poriadku som obvinenej súčasne určil skúšobnú dobu v trvaní 14 mesiacov, počas ktorej je obvinená povinná zdržať sa akéhokoľvek protiprávneho konania a viesť riadny život.

Na základe vyššie uvedeného som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Števík
prokurátor